ഡല്ഹിയില് ഒന്പതുവയസുകാരിയെ കൊലപ്പെടുത്തിയ സംഭവത്തില് ഇതുവരെ മരണകാരണം കണ്ടെത്താനായില്ല അന്വേഷണം ക്രൈം ബ്രാഞ്ചിന് ന്യൂഡല്ഹി: ഒന്പത് വയസുകാരിയായ ദളിത് പെണ്കുട്ടിയെ ബലാല്സംഗത്തിന് ഇരയാക്കി കൊലപ്പെടുത്തിയ കേസില് മരണകാരണം കണ്ടെത്താനായില്ലെന്ന് ഡോക്ടര്മാര്. മൂന്ന് ഡോക്ടര്മാര് അടങ്ങിയ സമിതിയാണ് വിശദമായ പരിശോധനക്ക് ശേഷം ഈ വിവരം പോലീസിനെ അറിയിച്ചത്. നിലവിലെ സാഹചര്യത്തില് പെണ്കുട്ടി ബലാല്സംഗത്തിന് ഇരയായോ ഇല്ലയോ എന്ന് കണ്ടെത്തല് പ്രയാസകരമാണെന്നും ഡോക്ടര്മാര് അറിയിച്ചു. പെണ്കുട്ടിയുടെ മൃതദേഹം ആരുമറിയാതെ ദഹിപ്പിച്ചതിനാല് പോലീസിനോ ഫോറന്സിക് സംഘത്തിനോ തെളിവുകള് ശേഖരിക്കാന് കഴിഞ്ഞിരുന്നില്ല. കണങ്കാലും ശ്വാസകോശത്തിന്റെ ചില ഭാഗങ്ങളും മാത്രമാണ് മൃതദേഹത്തില് നിന്ന് ലഭിച്ചിട്ടുള്ളത്. ഇത് പരിശോധനക്കായി ഡോക്ടര്മാരുടെ സമിതിക്ക് കൈമാറുകയും ചെയ്തിരുന്നു. എന്നാല്, ഈ പരിശോധനയിലൂടെ മരണകാരണം കണ്ടെത്താനായില്ലെന്നാണ് സമിതി ഡെല്ഹി കന്റോണ്മെന്റ് ഡിസിപിയെ അറിയിച്ചിരിക്കുന്നത്. ഇതിനിടെ പെണ്കുട്ടിയെ ബലാല്സംഗം ചെയ്ത് കൊലപ്പെടുത്തിയതാണെന്ന പരാതിയില് രജിസ്റ്റര് ചെയ്ത കേസ് ഡെല്ഹി പോലീസ് ക്രൈം ബ്രാഞ്ചിന് കൈമാറി. ഡിസിപി മോണിക്ക ഭരദ്വാജിന്റെ നേതൃത്വത്തിലുള്ള ക്രൈം ബ്രാഞ്ച് സംഘമാകും കേസില് ഇനി അന്വേഷണം നടത്തുക.